stanford-oval/wikipedia huggingface dataset:
Šemuršan piiri

Šemuršan piiri Tšuvassian kartalla.
Šemuršan piiri (ven. Шемурши́нский райо́н, Šemuršinski raion, tšuvassiksi Шăмăршă районӗ, Šămăršă raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 799 neliökilometriä ja asukkaita on 15 000 henkeä (vuonna 2009).
Piiri sijaitsee Tšuvassian eteläosassa. Pohjoisessa se rajoittuu Batyrevon piiriin, kaakossa ja etelässä Tatarstaniin ja Uljanovskin alueeseen sekä lännessä Alatyrin piiriin. Hallinnollinen keskus on Šemuršan kylä. Piiriin kuuluu 9 maalaiskuntaa.
Seutu kuuluu Tšuvassian tasankoon. Huomattavimmat joet ovat Suran sivujoki Bezdna sekä Svijagaan laskeva Karla. Piiri sijaitsee aro- ja metsäarovyöhykkeen rajalla. Pinta-alasta 61 % on metsää ja 33 % maatalousmaata.
Tärkein liikenneväylä on Tšeboksaryn ja Uljanovskin välinen A151-maantie. Piirikeskuksesta on tasavallan pääkaupunkiin matkaa 160 kilometriä.
Väestöstä 78,9 % on tšuvasseja, 11,1 % tataareja, 6,9 % venäläisiä ja 2,8 % mordvalaisia.
Tärkein elinkeino on maatalous, joka on erikoistunut maidon ja lihan tuotantoon sekä viljan, sokerijuurikkaan ja perunan viljelyyn. Seudulla on myös pienimuotoista elintarvike- ja puunjalostusteollisuutta.
Piirilehtenä ilmestyy tšuvassin- ja venäjänkielinen Šămăršă hyparĕ.
Aiheesta muualla

Šemuršan piiri Tšuvassian tasavallan sivustolla (venäjäksi)
Alatyr •
Alatyr •
Alikovo •
Batyrevo •
Ibresi •
Jadrin •
Jaltšiki •
Jantikovo •
Kanaš •
Kanaš •
Komsomolskoje •
Kozlovka •
Krasnoarmeiskoje •
Krasnyje Tšetai •
Mariinski Posad •
Morgauši •
Novotšeboksarsk •
Poretskoje •
Šemurša •
Šumerlja •
Šumerlja •
Tšeboksary •
Tšeboksary •
Tsivilsk •
Urmary •
Vurnary
V. I. Lenin 1870–1970

| V>  I. Lenin 1870–1970  |
| --- | --- | --- |

Studioalbumin tiedot
 Julkaistu: 1970
 Formaatti: LP (LRLP 15)
 Tyylilaji: poliittinen laululiike
 Levy-yhtiö: Love Records
V. I. Lenin 1870–1970 on vuonna 1970 V. I. Leninin syntymän 100-vuotisjuhlan kunniaksi ilmestynyt albumi, joka sisältää musiikin lisäksi myös puhetta.
Love Recordsin, Kansankulttuurin ja Kansan Sivistystyön Liiton yhdessä julkaisemalla levyllä esiintyvät muun muassa Koiton Laulu, Arja Saijonmaa, Reijo Frank, Sinikka Sokka ja Kaj Chydenius. Albumin kansitekstin on kirjoittanut Atte Blom.
Kappaleet

A-puoli
tuntematon esittäjä1 - Näillä sanoilla Lenin julisti Lokakuun vallankumouksen alkaneeksi
Meriklubin lauluryhmä - Laulu Leninistä (säv. ja san. Eino Puumalainen)
Kristiina Repo, Sinikka Sokka, Kaj Chydenius & Martti Launis - Lenin-sitaatti (säv. Hans Eisler, san. V. I. Lenin, suom. san. Elvi Sinervo)
Sinikka Sokka, Kaj Chydenius & Martti Launis - Leninin sanat (säv. Hans Eisler, san. Johannes Becker, suom. san. Pentti Saaritsa)
Pekka Aarnio - Sait kärsiä puolesta aatteen (säv. ja san. trad.)
Reijo Frank - Lenin lähti matkalleen (säv. Kaj Chydenius, san. tuntematon)
Koiton Laulu - Surumarssi (säv. ja san. trad., suom. san. Reino Sandell)
Kalle Holmberg - V. I. Lenin (säv. Otto Donner, san. Vladimir Majakovski, suom. san. Arvo Turtiainen)
B-puoli
Kaj Chydenius & Meriklubin lauluryhmä - Eläköön sosialismi (säv. ja san. Caridad Moreira, suom. san. Pentti Saaritsa)
Pekka Aarnio & Sinikka Sokka - Kolme luotia Rudi Dutschkeen (säv. ja san. Wolf Biermann, suom. san. Pentti Saaritsa)
Sinikka Sokka & Pekka Aarnio - Balladi Ho Tshi Minhistä (säv. ja san. Ewan MacColl, suom. san. Elvi Sinervo)
Koiton Laulu - Neuvostojen puolesta (säv. ja san. tuntematon)
Arja Saijonmaa - Komintern (säv. Hans Eisler, san. Ilja Lvovitsh Frenkel)
Kaj Chydenius & Pekka Aarnio - Puolueen ylistys (säv. Kaj Chydenius, san. Bertolt Brecht, suom. san. Pentti Saaritsa)
Kaisa Korhonen - Kommunismin ylistys (säv. Hans Eisler, san. Bertolt Brecht, suom. san. Pentti Saaritsa)
1 esittäjää ei ole merkitty levyn tietoihin
Vapaussodan muistomitali

Vapaussodan muistomitali
Vapaussodan muistomitali on 10. syyskuuta 1918 perustettu raudasta valmistettu suomalainen ansiomitali. Sen on suunnitellut Akseli Gallen-Kallela.
Mitalia jaettiin Suomen sisällissodan jälkeen kaikille hallituksen eli valkoisten puolella taistelleille. Virallisesti merkkiä jaettiin vuoteen 1937 saakka ja luvan kanssa vielä 1960-luvulle saakka. Mitali voitiin myöntää myös kunniamerkkinä henkilölle, jolle ei sota-ansioista ollut myönnetty Vapaudenristin ritarikunnan kunniamerkkejä. Tuolloin mitalin nauhaan kiinnitettiin hopeinen heraldinen ruusu.
Mitalin etupuolelle on kuvattu Vapaudenristi, ja pystysakaran molemmin puolin on Karjalan vaakunan miekkoja pitelevät haarniskoidut kädet. Alasarjassa on vuosiluku 1918 ja takapuolella Suomen leijona. Mitalista on olemassa pienin muutoksin runsaasti eri variaatioita, sillä mitalia valmistivat useat eri valmistajat eri aikoina ja eri paikoissa.
Aiheesta muualla

Lisää luettavaa aiheesta Vapaussodan muistomitali on Wikiaineistossa
Zaire (täsmennyssivu)

Zaire tarkoittaa seuraavia:
Kongon demokraattinen tasavalta, entinen Zaire, valtio Afrikassa
Zaire, maakunta Angolassa
Zairen zaire, valuuttakoodi ZRZ, lyhyesti zaire, Kongon demokraattisen tasavallan (1967–1971) ja Zairen (1971–1993) rahayksikkö 1967–1993
Zairen uusi zaire, valuuttakoodi ZRN, lyhyesti zaire, Zairen rahayksikkö 1993–1998
Zaire (1884), Portugalin laivaston tykkivene
Zaire-luokka, 1920-luvulla rakennettu Portugalin laivaston tykkiveneluokka
Zaire tai Zaïre, sukunimenä:
Warren Zaïre-Emery (s. 2006), ranskalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zaire”, voi hakea sivunnimihaulla, laajalla sivunnimihaulla tai tekstihaulla.
Ylä-Salmijärvi (Mikkeli)

| Ylä-Salmijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli, Mäntyharju
Koordinaatit:  61°22′40″N, 27°00′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskujoki:  salmi Ala-Salmijärveen 
Järvinumero:  14.972.1.042
Mittaustietoja
Pinnankorkeus:  96,7 m  
Pituus:  1,1 km  
Leveys:  610 m  
Rantaviiva:  4,735 km  
Pinta-ala:  20,791 ha  
Saaria:  1 
 fiYlä-Salmijärvi 
Ylä-Salmijärvi  on Etelä-Savossa Mikkelissä ja Mäntyharjulla Sydänmaanpohjan lähellä sijaitseva järvi.
Maantietoa

Järvi on 1,1 kilometriä pitkä, 610 metriä leveä, ja sen pinta-ala on 21 hehtaaria. Sillä on yksi saari, jonka pinta-ala on 0,4 hehtaaria.  Järvi on luodattu ja siitä on julkaistu syvyyskartat. Sen rantaviivan pituus on 4,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Järven vedenpinnan korkeus on 96,7 metriä mpy.
Zajeltsovskajan metroasema

| Zajeltsovskaja> Заельцовская |
| --- | --- |

 Novosibirskin metro 
Perustiedot
Metrolinjat:  Leninskaja linja
Sijainti:  55.05948°N, 82.91285°E
Paikkakunta:  Novosibirsk, Venäjä
Avattu:  2. huhtikuuta 1992
Rakenne
Tyyppi:  tunneliasema
Zajeltsovskaja (ven. Заельцовская) on yksi Novosibirskin metron asemista. Se avattiin 2. huhtikuuta 1992.
Unkarin Grand Prix 2016

|  Unkarin Grand Prix 2016  |
| --- | --- |
 11. osakilpailu 21 osakilpailusta kaudella 2016. 

Päivämäärä:  24. heinäkuuta 2016
Sijainti:  Hungaroring, Mogyoród, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,630 km
Sää:   Aurinkoinen
Paalupaikka
Kuljettaja:   Nico Rosberg   (Mercedes)
Paaluaika:  1.19,965
Palkintokoroke
Voittaja:   Lewis Hamilton   (Mercedes)
Toinen:   Nico Rosberg   (Mercedes)
Kolmas:   Daniel Ricciardo   (Red Bull Racing)
Nopein kierros
Kuljettaja:   Kimi Räikkönen   (Ferrari)
Kierrosaika:  1.23,086 (kierroksella 52)
Unkarin Grand Prix 2016 oli Formula 1 -kauden 2016 yhdestoista osakilpailu, joka ajettiin 24. heinäkuuta Hungaroringin moottoriradalla Mogyoródissa, Unkarissa.
Aika-ajot

Ensimmäinen aika-ajo-osio viivästyi 20 minuutilla rankkasateen vuoksi. Q1:stä ehdittiin ajaa vain nelisen minuuttia, kunnes se pysäytettiin uuden sadekuuron takia. Aika-ajon jatkuttua Marcus Ericsson ajoi seinään mutkassa 10 ja sessio keskeytyi punaisella lipulla. Felipe Massa romutti autonsa mutkassa kuusi ja Rio Haryanto mutkassa 10. Kaikki kolme karsiutuivat Q1:ssä.
Fernando Alonso pyörähti viimeisellä aika-ajoyrityksellään ja aiheutti hetkellisesti keltaiset liput Q3:ssa pilaten muun muassa Lewis Hamiltonin viimeisen aikakierroksen. Paalupaikalle ajoi Nico Rosberg, joka ehti ajaa myös viimeisen aikakierroksensa. Hamilton oli toinen ja Daniel Ricciardo kolmas. Valtteri Bottas oli kymmenes ja Kimi Räikkönen 14:s.
Kilpailu

Lewis Hamilton nousi lähdössä kilpailun kärkeen. Daniel Ricciardo nousi hetkellisesti toiseksi, mutta paalulta lähtenyt Nico Rosberg otti kakkospaikan takaisin radan toisessa mutkassa. McLarenin Jenson Button kohtasi ongelmia kierroksella 5 ja joutui lopulta keskeyttämään kilpailunsa. Hän sai myös varikon läpiajorangaistuksen saatuaan tallilta sääntöjenvastaista informaatiota radioitse. Sebastian Vettel oli ensimmäinen kärkimiehistä varikolla kierroksella 15. Seuraavalta kierrokselta Daniel Ricciardo pysähtyi. Kierroksella 17 Lewis Hamilton ja Max Verstappen pysähtyivät, ja Nico Rosberg kierrokselta 18. Vettel onnistui ohittamaan Verstappenin varikkopysähdyksen aikana.
Kimi Räikkönen pysähtyi ensimmäistä kertaa kierroksella 30 lähdettyään kilpailuun astetta kovemmilla renkailla kuin kärkiryhmäläiset. Daniil Kvjat sai viiden sekunnin aikarangaistuksen varikon ylinopeudesta. Esteban Gutiérrezia rangaistiin sinisten lippujen noudattamatta jättämisestä, kun hän hidasti kärkimies Lewis Hamiltonia. Jolyon Palmer pyörähti kierroksella 49 vauhdikkaasti mutkassa 6 pystyen jatkamaan kilpailuaan. Räikkönen pysähtyi toistamiseen kierroksella 50 ottaen toisen vedon tapaan superpehmeät renkaat alleen. Räikkönen palasi radalle kuudenneksi. Kierroksella 57 Räikkönen yritti ohittaa viidentenä ajanutta Max Verstappenia, mutta törmäsi Verstappenin takapyörään kolmosmutkassa Verstappenin peitettyä Räikkösen ohitusyritystä, jolloin Räikkösen auto kärsi etusiipivaurion.
Kilpailun voitti Lewis Hamilton viidettä kertaa urallaan ja nousi ensimmäistä kertaa vuonna 2016 MM-sarjan kärkeen. Nico Rosberg ajoi toiseksi ja Daniel Ricciardo kolmanneksi. Sebastian Vettel oli neljäs, Max Verstappen viides ja Kimi Räikkönen kuudes. Valtteri Bottas ajoi maaliin yhdeksäntenä.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 70 | 1:40:30.115 | 2 | 25 |
| 2. | 6 |  Nico Rosberg | Mercedes | 70 | +1,977 | 1 | 18 |
| 3. | 3 |  Daniel Ricciardo | Red Bull Racing-TAG Heuer | 70 | +27,539 | 3 | 15 |
| 4. | 5 |  Sebastian Vettel | Ferrari | 70 | +28,213 | 5 | 12 |
| 5. | 33 |  Max Verstappen | Red Bull Racing-TAG Heuer | 70 | +48,659 | 4 | 10 |
| 6. | 7 |  Kimi Räikkönen | Ferrari | 70 | +49,044 | 14 | 8 |
| 7. | 14 |  Fernando Alonso | McLaren-Honda | 69 | +1 Kierros | 7 | 6 |
| 8. | 55 |  Carlos Sainz Jr. | Toro Rosso-Ferrari | 69 | +1 Kierros | 6 | 4 |
| 9. | 77 |  Valtteri Bottas | Williams-Mercedes | 69 | +1 Kierros | 10 | 2 |
| 10. | 27 |  Nico Hülkenberg | Force India-Mercedes | 69 | +1 Kierros | 9 | 1 |
| 11. | 11 |  Sergio Pérez | Force India-Mercedes | 69 | +1 Kierros | 13 |  |
| 12. | 30 |  Jolyon Palmer | Renault | 69 | +1 Kierros | 17 |  |
| 13. | 21 |  Esteban Gutiérrez | Haas-Ferrari | 69 | +1 Kierros | 15 |  |
| 14. | 8 |  Romain Grosjean | Haas-Ferrari | 69 | +1 Kierros | 11 |  |
| 15. | 20 |  Kevin Magnussen | Renault | 69 | +1 Kierros | 19 |  |
| 16. | 26 |  Daniil Kvjat | Toro Rosso-Ferrari | 69 | +1 Kierros | 12 |  |
| 17. | 12 |  Felipe Nasr | Sauber-Ferrari | 69 | +1 Kierros | 16 |  |
| 18. | 19 |  Felipe Massa | Williams-Mercedes | 68 | +2 Kierrosta | 18 |  |
| 19. | 94 |  Pascal Wehrlein | Manor-Mercedes | 68 | +2 Kierrosta | 20 |  |
| 20. | 9 |  Marcus Ericsson | Sauber-Ferrari | 68 | +2 Kierrosta | Varikko |  |
| 21. | 88 |  Rio Haryanto | Manor-Mercedes | 68 | +2 Kierrosta | 21 |  |
| Kesk. | 22 |  Jenson Button | McLaren-Honda | 60 | Öljyvuoto | 8 |  |
Lähde:
Esteban Gutiérrez sai lisäaikaa viisi sekuntia sinisten lippujen huomiotta jättämättä, joka tiputti hänet 12:lta 13:sta.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Vapaussotaeläke

Vapaussotaeläke oli aiemmin Suomessa eläke, jota maksettiin Suomen sisällissodan veteraaneille, jotka taistelivat valkoisten puolella, ja kaatuneiden tai kuolleiden omaisille.
Eläkkeeseen oikeutetut

Vuonna 1919 annetun eläkelain mukaan eläkettä suoritettiin niille sisällissodassa vuonna 1918 haavoittuneille, saamistaan vammoista sairastuneille henkilöille ja niiden sodassa kaatuneiden tai saamistaan vammoista kuolleiden henkilöiden omaisille, jotka kuuluivat laillisen hallituksen joukkoihin. Tätä eläkettä ei saanut ulosmitata.
Eläkettä suoritettiin ainoastaan sille vahingoittuneelle, jonka työkyky oli alentunut enemmällä kuin 10 prosentilla. Kaatuneen tai saamistaan vammoista kuolleen aviopuolisolle suoritettiin elinikäinen eläke ja lapsille 17 vuoden ikään kestävä eläke. Myös kaatuneen tai kuolleen vanhemmat olivat erityisillä ehdoilla oikeutetut saamaan eläkettä.
Tuberkuloosipotilaille, joiden tila oli huonontunut heidän ottaessaan osaa vapaussotaan, myönnettiin valtion varoilla parantolahoitoa.
Eläkeviranomaisia olivat valtion tapaturmalautakunta ja vakuutusneuvosto, joiden puoleen hakijan oli käännyttävä eläkettä saadakseen.
Yksipyöräinen

Yksipyöräinen.
Yksipyöräinen on lihasvoimalla toimiva kevyt poljettava kulkuväline, jossa on nimensä mukaisesti vain yksi pyörä.
Rakenne

Yksipyöräiset koostuvat muutamasta avainosasta: rengas (johon sisältyy sisä- ja ulkorengas, vanne, pinnat ja keskiö), kammet, polkimet, runko, satulaputki ja satula (istuin). Rengas on yleensä samanlainen kuin kaksipyöräisissä, mutta varustettuna erityisellä keskiöllä, jossa akseli on muotoiltu osaksi keskiötä. Tästä syystä kampien pyöritys on kiinteävälitteinen ja ohjaa suoraan renkaan pyörimistä. Runko on akselin laakereiden päällä, kun kammet kiinnittyvät akselin päihin. Satulaputki yhdistää rungon satulaan. Erilaisia yksipyöräisiä ovat muun muassa freestyle-yksipyörät, trial-yksipyörät, maastoyksipyörät, kirahvitselvennä ja pitkän matkan yksipyöräiset, joissa kaikissa on erityiset komponentit kyseiseen erikoiskäyttötarkoitukseen.
Historia

Yksipyöräisen historia alkaa polkupyörän keksimisestä. Vuonna 1866 James Stanley keksi polkupyörän nimeltä penny-farthing, jossa oli todella suuri etupyörä ja pieni takapyörä. Se oli kulkuneuvo, joka toimi inspiraationa yksipyöräiselle.
Vakiintunut teoria yksipyöräisen keksimiselle on se, että 1800-luvun loppupuolella keksittiin ottaa takapyörä penny-farthing polkupyörästä pois ja kisailtiin, kuka pystyisi ajamaan sillä pisimmän matkan. Tätä oletusta tukevat kuvat 1800-luvulla tehdyistä suurirenkaisista yksipyöräisistä.
Yksipyöräisellä ajo vaatii kehittyneempää ajotaitoa kuin kaksipyöräisellä ajaminen, joten monesta ajamisen hallitsevasta on tullut sittemmin viihdetaiteilija. Vuosien aikana suunniteltiin monenlaisia yksipyöräisiä, kuten istuimettomia (ultimate wheel) ja korkeita (lempinimi kirahvi) yksipyöräisiä. Jotkut extreme-urheilun harrastajat kiinnostuivat yksipyöräisistä 1980-luvun loppupuolella, joka johti maastoyksipyöräilyn (MUni) syntymiseen.
Ajaminen

Yksipyöräisellä ajon oppimiseen tarvitaan hieman kärsivällisyyttä. Ajamisen oppiminen vie yleensä 5–15 tuntia. Pyöräillessä on syytä käyttää kypärää, etenkin trialissa, maastoyksipyöräilyssä ja muissa vaarallisemmissa yksipyöräilyn muodoissa. Ajoon tarvitaan aluksi tasainen kova alusta ja jonkinlainen kiinnipitokahva. Yleisiä harjoittelupaikkoja ovat asfaltoidut tiet, koripallokentät, pihatiet, liikuntasalit ja nurmikot.
Yksipyöräily urheiluna

Viime aikoina yksipyöräily on saanut suosiota urheiluna ja yleiskulkuvälineenä. Viimeisen kymmenen vuoden aikana yksipyöräilijät ovat vieneet yksipyöräisiä paraatien, liikuntasalien ja sirkusten ulkopuolelle ja luoneet uusia yksipyöräilymuotoja.
Trial
Trialiin sisältyy hyppiminen monenlaisten esteiden päälle, pudottautuminen korkeista paikoista ja ajaminen hankalissa paikoissa esimerkiksi kaidetta pitkin, joko luonnonmukaisilla paikoilla tai urbaanissa ympäristössä. Tavoitteena on ajaa haastava rata kaatumatta ja koskematta millään kehonosalla maahan.
Crosscountry
Cross Country on teknisesti melko helpossa maastossa pidempien matkojen ajamista.
Maastoyksipyöräily
Maastoyksipyörällä ajetaan polkuja kuten tavallisella maastopyörällä. Kilpailulajina maastoyksipyöräily yhdistää crosscountryn ja trialin haasteet. Tavoitteena on ajaa teknisesti vaikeassa maastossa lyhyitä matkoja. Maastoyksipyöräilyssä ajetaan esimerkiksi mäkisessä maastossa, hypitään ja pudottaudutaan kuten trialissa ja ajetaan puun runkoja pitkin.
Freestyle
Freestylen tarkoituksena on ajaa monin eri tavoin tehden "freestyle-temppuja". Yksipyöräisellä voi ajaa lukuisilla erilaisilla tavoilla, mutta yleisimmät temput on listattu kategoriaan, jota kutsutaan nimellä "10 yksipyöräilyn taitotasoa". Freestylea harrastetaan tyypillisesti sisätiloissa liikuntasalissa tai ulkona tasaisella alueella (yleensä asfaltilla).
Street
Street yhdistää trialin ja freestylen ja sitä harrastetaan pääasiassa kaupunkiympäristössä. Streetissä grindataanselvennä kaiteita, hypitään portaita alas tehden samalla temppuja ja tehdään temppuja tasaisella maalla (flatland).
Yksipyörätyypit

Freestyle-yksipyörä
Mallia käytetään tavallisesti freestyleen tasaisella maastolla. Näissä on pitkä runko, neliskanttinen haarukka, lyhyet kammet ja kapea korkeapaineinen 20-tuumainen rengas.
Trial-yksipyörä
Trial-yksipyöräistä käytetään tyypillisesti trialiin ja streetiin. Siinä lyhyt satulatolppa, kapea satula, pitkät kammet ja paksu matalapaineinen 19–20-tuumainen rengas. Nämä pyörät ovat yleensä kestäviä, jotta ne kestäisivät suuret pudotukset ja hypyt.
Maastoyksipyörä (MUni)
Mallin englanninkielinen lyhenne MUni tulee sanoista mountain unicycle, ja sitä käytetään normaalin maastopyörän tapaan poluilla. Maastoyksipyörissä on pitkät kammet ja paksu 24–26 tuuman rengas. Lisäksi malli on yleensä suunniteltu kestämään suurempaa rasitusta.
Maantieyksipyörä
Maantieyksipyöräistä käytetään pidemmillä matkoilla. Niissä on suuret renkaat, lyhyet kammet, korkeapaineinen kapea rengas ja toisinaan myös napavaihde. Renkaiden koot vaihtelevat 24–36 tuuman välillä.
Aiheesta muualla

Wikimedia Commonsissa on kuvia tai muita tiedostoja aiheesta .
Yksipyoraily.fi (Arkistoitu – Internet Archive)
Unicycling.org (englanniksi)
Unkarin Grand Prix 2017

|  Unkarin Grand Prix 2017  |
| --- | --- |
 11. osakilpailu 20 osakilpailusta kaudella 2017. 

Päivämäärä:  30. heinäkuuta 2017
Rata:  Hungaroring
Sijainti:  Mogyoród, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,630 km
Sää:   Aurinkoinen
Paalupaikka
Kuljettaja:   Sebastian Vettel   (Ferrari)
Paaluaika:  1.16,276
Palkintokoroke
Voittaja:   Sebastian Vettel   (Ferrari)
Toinen:   Kimi Räikkönen   (Ferrari)
Kolmas:   Valtteri Bottas   (Mercedes)
Nopein kierros
Kuljettaja:   Fernando Alonso   (McLaren)
Kierrosaika:  1.20,182 (kierroksella 69)
Unkarin Grand Prix 2017 (virallisesti Formula 1 Pirelli Magyar Nagydíj 2017) oli Formula 1 -kauden 2017 yhdestoista osakilpailu, joka ajettiin 30. heinäkuuta Hungaroringin moottoriradalla Mogyoródissa Unkarissa.
Kilpailuun paalupaikalta lähti Ferrarin Sebastian Vettel. Vettel ajoi myös kilpailun voittoon ennen tallikaveriaan Kimi Räikköstä ja Mercedes -kuljettaja Valtteri Bottasta.
Rengasseokset

Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat on tarkoitettu märälle radalle. Pirelli valitsi kauden 2017 yhdenteentoista osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 28. heinäkuuta | 10:00–11:30 | 11:00–12:30 | 1. vapaat harjoitukset |  Aurinkoinen | 24 °C | 29 °C | 54 % |
| 28. heinäkuuta | 14:00–15:30 | 15:00–16:30 | 2. vapaat harjoitukset |  Aurinkoinen | 27 °C | 33 °C | 42 % |
| 29. heinäkuuta | 11:00–12:00 | 12:00–13:00 | 3. vapaat harjoitukset |  Aurinkoinen | 25 °C | 51 °C | 34 % |
| 29. heinäkuuta | 14:00–15:00 | 15:00–16:00 | Aika-ajot |  Aurinkoinen | 26 °C | 55 °C | 34 % |
| 30. heinäkuuta | 14:00–16:00 | 15:00–17:00 | Kilpailu |  Aurinkoinen | 30–31 °C | 50–55 °C | 34 % |
Lähde:
Kilpailu > Tulokset

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Sebastian Vettel | Ferrari | 70 | 1:39.46,713 | 1 | 25 |
| 2. | 7 |  Kimi Räikkönen | Ferrari | 70 | +0,908 | 2 | 18 |
| 3. | 77 |  Valtteri Bottas | Mercedes | 70 | +12,462 | 3 | 15 |
| 4. | 44 |  Lewis Hamilton | Mercedes | 70 | +12,885 | 4 | 12 |
| 5. | 33 |  Max Verstappen | Red Bull Racing-TAG Heuer | 70 | +13,276 | 5 | 10 |
| 6. | 14 |  Fernando Alonso | McLaren-Honda | 70 | +1.11,223 | 7 | 8 |
| 7. | 55 |  Carlos Sainz | Toro Rosso-Renault | 69 | +1 kierros | 9 | 6 |
| 8. | 11 |  Sergio Pérez | Force India-Mercedes | 69 | +1 kierros | 13 | 4 |
| 9. | 31 |  Esteban Ocon | Force India-Mercedes | 69 | +1 kierros | 11 | 2 |
| 10. | 2 |  Stoffel Vandoorne | McLaren-Honda | 69 | +1 kierros | 8 | 1 |
| 11. | 26 |  Daniil Kvjat | Toro Rosso-Renault | 69 | +1 kierros | 16 |  |
| 12. | 30 |  Jolyon Palmer | Renault | 69 | +1 kierros | 10 |  |
| 13. | 20 |  Kevin Magnussen | Haas-Ferrari | 69 | +1 kierros | 15 |  |
| 14. | 18 |  Lance Stroll | Williams-Mercedes | 69 | +1 kierros | 17 |  |
| 15. | 94 |  Pascal Wehrlein | Sauber-Ferrari | 68 | +2 kierrosta | 18 |  |
| 16. | 9 |  Marcus Ericsson | Sauber-Ferrari | 68 | +2 kierrosta | 20 |  |
| 17.† | 27 |  Nico Hülkenberg | Renault | 67 | Jarrut | 12 |  |
| Kesk. | 40 |  Paul di Resta | Williams-Mercedes | 60 | Öljyvuoto | 19 |  |
| Kesk. | 8 |  Romain Grosjean | Haas-Ferrari | 20 | Renkaan mutteri | 14 |  |
| Kesk. | 3 |  Daniel Ricciardo | Red Bull Racing-TAG Heuer | 0 | Kolarivaurio (Verstappen) | 6 |  |
Lähde:
Kevin Magnussen sai viiden sekunnin aikarangaistuksen Nico Hülkenbergin pakottamisesta ulos radalta.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Stoffel Vandoornen kauden ensimmäinen pistesija.
Paul di Restan uran viimeinen kilpailu.